Diari Oficial de la Generalitat Valenciana


Sumari del DOGV 4772, del 10-06-2004 (2004/5413)

Informació pública del programa per al desenvolupament de la unitat d'execució única del sector La Falsía, de Xàbia.
--------------------------------------------------------------------------------------------------------------------

### Dades del document

Número de DOGV
:   4772

Data del DOGV
:   10-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5413


Organisme emissor
:   Notaria de Luis Aparicio Marbán

Tipus de document
:   Anunci

Informació pública del programa per al desenvolupament de la unitat d'execució única del sector La Falsía, de Xàbia. [2004/Q5413]
  
Luis Aparicio Marbán, notari del Col·legi de València, districte de Dénia, amb residència a Xàbia, done fe:
  
Que la mercantil Comercial Sandecker, SL, amb el codi d'identificació fiscal número K18617034 i domicili social al carrer de Serrano, número 93, 7é, D, de Madrid, 28226, m'ha requerit per a la protocol·lització de l'alternativa tècnica de la proposta de programa d'actuació integrada de desenvolupament de la unitat d'execució única del sector La Falsía, de Xàbia, d'acord amb el procediment de l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. I mitjançant este edicte, es fa constar:
  
1. S'inicien els tràmits per a la informació pública de l'alternativa tècnica de programa per al desenvolupament de l'actuació integrada de la unitat d'execució única del sector La Falsía, que inclou programa, pla parcial, projecte d'urbanització i projecte de reparcel·lació; amb la finalitat d'aconseguir l'adjudicació de la categoria d'urbanitzador i adjudicatari de les obres d'urbanització d'este àmbit.
  
2. La notaria on estan dipositats els documents està situada al carrer de l'Historiador Chabàs, número 1, 1r, de Xàbia (Alacant).
  
3. L'exemplar dipositat a l'Ajuntament de Xàbia, situat a la plaça de l'Església, número 4, s'identifica com a: programa d'actuació integrada La Falsía.
  
4. S'inicia el termini d'exposició mitjançant la publicació d'este anunci en el Diari Oficial de la Generalitat Valenciana, s'inicia al sendemà de la publicació i finalitza 20 dies hàbils després. També es publicarà en un diari d'informació general editat a la Comunitat Valenciana. Amb la remissió prèvia dels avisos prevists en l'article 46.3 de la Llei Reguladora de l'Activitat Urbanística. Durant este termini qualsevol persona podrà comparéixer a la notaria esmentada per a obtindre una còpia de l'acta de protocol·lització o exhibició d'esta acta.
  
5. La possibilitat de consultar a l'Ajuntament de Xàbia les actuacions derivades de la documentació dipositada i la de presentar davant del mateix ajuntament, per a incorporar-les-hi, tant al·legacions com alternatives tècniques que pretenguen competir amb l'exposada, així com, en el seu moment, proposicions juridicoeconòmiques per a executar-les.
  
6. Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
7. Estos terminis es prorrogaran, per 20 dies addicionals, si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució adequada. Esta pròrroga s'anunciarà al tauler d'edictes de l'ajuntament i es comunicarà als qui pel fet de desconéixer-la hagen presentat pliques prematurament. L'acte d'obertura de pliques es farà en la següent data hàbil a la conclusió del termini per a presentar-les. Si este dia fóra dissabte es posposarà al dilluns següent.
  
8. A efectes de complimentar l'establit en l'article 59.4 de la Llei de 26 de novembre de 1992, es fa constar que este anunci s'adreça així mateix als titulars cadastrals afectats per l'actuació, per si no fóra possible la notificació individualitzada a algú d'ells. La present publicació val a este efecte per als qui siguen desconeguts, s'ignore el lloc de notificació o, intentada esta, no s'haguera pogut practicar.
  
I perquè tinga els efectes oportuns, lliure el present edicte.